**TEMPERATURNA MAPA**

Pri vsakem posameznem tveganju (npr. nedovoljeno sprejemanje daril, lobiranje, nasprotje interesov, omejitve poslovanja, itd.) je potrebno na koncu oceniti kritičnosti tveganja kot celote. To ocenjevanje se vrši na podlagi temperaturne mape, ki je narisana spodaj. Pri tej temperaturni mapi pri vsakem posameznem tveganju kot celoti ocenjujemo verjetnost nastanka tega tveganja in velikost posledice tega tveganja v kolikor se le-to pojavi. Tako verjetnost kot posledico lahko ocenimo s štirimi stopnjami, to je nič, majhna, večja ali visoka verjetnost/ posledica. Glede na določitev stopnje verjetnosti in posledice dobimo oceno kritičnosti tveganja, ki je lahko nič, majhna kritičnost, večja kritičnost ali visoka kritičnost. Pri odpravi tveganj imajo prioriteto tista tveganja z visoko oziroma večjo kritičnostjo in zato bi se morali najprej začeti izvajati ukrepi za obvladovanje teh tveganj.

Ocena kritičnosti tveganj (ki upošteva različne možne kombinacije verjetnosti nastanka tveganja in vpliva tveganja na organizacijo) se vrši na naslednji način:

|  |  |  |
| --- | --- | --- |
|  |  |  |
| **Verjetnost nastanka dogodka**  | ***visoka*** | Majhna kritičnost | Večja kritičnost | Visoka kritičnost | Visoka kritičnost |
| ***večja*** | Majhna kritičnost | Večja kritičnost | Večja kritičnost | Visoka kritičnost |
| ***majhna*** | Majhna kritičnost | Majhna kritičnost | Večja kritičnost | Večja kritičnost |
| ***nič*** | nič | Majhna kritičnost | Majhna kritičnost | Majhna kritičnost |
|  | ***nič*** | ***majhna*** | ***večja*** | ***visoka*** |
|  **Velikost vpliva na organizacijo - posledice** |

|  |  |
| --- | --- |
| **Verjetnost** | **Kaj to pomeni v konkretni organizaciji** |
| NIČ: Tveganje ne obstaja | Tega tveganja ne zaznavamo.  |
| MAJHNA: redko (izjemni primeri) | Npr. Dogodek se še ni zgodil oziroma se je zgodil le enkrat pred več leti.  |
| VEČJA: možno (tveganje se lahko uresniči srednjeročno) | Npr. Dogodek se lahko zgodi v naslednjih 5 letih in se večkrat ponovi (več kot 5-krat). |
| VISOKA : verjetno/skoraj gotovo (tveganje se bo kratkoročno zelo verjetno uresničilo, lahko tudi večkrat) | Npr. Dogodek se lahko zgodi v naslednje letu oziroma nekaj mesecih ter se večrat ponovi (npr. mesečno, tedensko). |

|  |  |
| --- | --- |
| **Posledice** | **Kaj to pomeni v konkretni organizaciji** |
| NIČ: Posledice ni. | Posledic tega tveganja ne zaznavamo. |
| MAJHNA: majhna finančna škoda, izvajanje ni ogroženo, ni sodnih posledic, ugled ni ogrožen | Posledic praktično ni, za odpravo nastanka dogodka so potrebni majhni ukrepi. |
| VEČJA: zmerna finančna škoda, potrebno reorganizirati aktivnosti, kratkoročno zmanjšanje ugleda. | Posledice so za organizacijo precej pomembne, saj je potrebno reorganizirati določene, problematične aktivnosti ter odpraviti povzročeno škodo.  |
| VISOKA: pomemba/izjemna finančna škoda, ptreba po spremembi načrtov, sprememba organizacije, poslanstvo in temeljne aktivnosti so ogrožene, grožnja sodnih postopkov, izguba ugleda in zaupanja | Bistvene posledice za organizacijo, potrebni so posegi v temeljne dejavnosti in aktivnosti organizacije, potrebna so velika finančna sredstva za odpravo povzročene škode. |